Bestseleris

Bestsèleris ( < best 'geriausiai' + sell 'parduoti') – perkamiausia knyga arba kitas leidinys. 1895 m. Amerikoje pirmą kartą buvo paskelbtas perkamiausių knygų sąrašas ir pavartotas žodis „bestseleris“.

Perkamiausių knygų sąrašus skelbia laikraščiai, žurnalai ir knygynų tinklai. Kai kurie sąrašai suskirstyti į kategorijas ir žanrus (romanai, negrožinės literatūros, kulinarijos knygos ir kt.). Amerikoje garsius bestselerių sąrašus skelbia „Publishers Weekly“, „USA Today“, „The New York Times“ ir „IndieBound“. „The New York Times“ seka nacionalinių ir nepriklausomų knygynų pardavimus, taip pat pagrindinių interneto mažmenininkų, tokių kaip „Amazon.com“ ir „Barnes & Noble“, prekybą.

Kasdien vartojamas terminas „bestseleris“ paprastai nesiejamas su konkrečia pardavimų apimtimi ir leidėjų gali būti labai laisvai taikomas. Vertingesnės akademinės knygos dažniausiai nėra bestseleriai, nors yra išimčių. Sąrašuose pateikiami tiesiog tam tikro laikotarpio kurios nors kategorijos daugiausia parduotų knygų pavadinimai. Kai kurių knygų parduota žymiai daugiau nei dabartinių „bestselerių“, tačiau per ilgą laiko tarpą.

Žiūrimiausi filmai ir klausomiausi muzikos įrašai – panašios sąvokos, nors kino ir muzikos rodikliai paprastai susiję su pramoniniais apsilankymų pardavimais, užklausomis, transliacijomis ir parduotais vienetais.

Ypač romanų atveju, norint juos padaryti bestseleriais, t. y. siekiant jų daugiau parduoti, pasitelkiamas didelis biudžetas ir literatūros agentų, redaktorių, leidėjų, recenzentų, įvairių pardavėjų, bibliotekininkų bei rinkodarininkų grandinė.

Z. H. Šteinbergas bestselerį apibrėžia kaip knygą, kurios paklausa vos ją pirmąkart išleidus gerokai viršija kiekius, kurie tuo metu laikomi dideliais pardavimais.Steinberg, S. H. Five Hundred Years of Printing. 1955.P. N. Furbank. „The Twentieth-Century Bestseller“. In Boris Ford (ed.). The Pelican Guide to English Literature. Volume 7: „The Modern Age“. Penguin Books. 1961. Page 429.Alternative definitions are offered by Mott, Hart and Escarpit: See Greenspan and Rose, Book History, Pennsylvania State University, Press, 2000, , vol 3, 288.

 Išnašos 

Kategorija:Knygos
Kategorija:Prekyba